title: 2014 m. rugsėjo 11 d. Komisijos įgyvendinimo reglamentas (ES) Nr. 974/2014, kuriuo nustatomas refraktometrinis tirpių sausųjų medžiagų likučio vaisių ir daržovių produktuose nustatymo metodas, naudojamas jiems klasifikuoti Kombinuotojoje nomenklatūroje

text:
16.9.2014

               LT

               Europos Sąjungos oficialusis leidinys

               L 274/6

         KOMISIJOS ĮGYVENDINIMO REGLAMENTAS (ES) Nr. 974/2014
   2014 m. rugsėjo 11 d.
   kuriuo nustatomas refraktometrinis tirpių sausųjų medžiagų likučio vaisių ir daržovių produktuose nustatymo metodas, naudojamas jiems klasifikuoti Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:

               (1)

               Reglamentu (EEB) Nr. 2658/87 nustatyta prekių nomenklatūra (toliau – Kombinuotoji nomenklatūra arba KN), kuri pateikta to reglamento I priede;

               (2)

               Komisijos reglamente (EEB) Nr. 558/93 (2) nustatytas refraktometrinis metodas, naudotinas nustatant cukraus kiekį vaisų ir daržovių produktuose KN 8 skirsnio 1 papildomosios pastabos ir KN 20 skirsnio 2 ir 6 papildomųjų pastabų tikslais;

               (3)

               Komisija komunikatu 2009/C 30/04 (3) pašalino Reglamentą (EEB) Nr. 558/93 iš galiojančio acquis;

               (4)

               nors Reglamentas (EEB) Nr. 558/93 pašalintas iš galiojančio acquis, refraktometrinis metodas tebėra reikalingas valstybių narių muitinių laboratorijoms kaip svarbi ir nepakeičiama priemonė nustatant įvairių cukrų kiekį, išreikštą sacharozės kiekiu, KN 8 ir 20 skirsniams priskiriamuose produktuose;

               (5)

               siekiant užtikrinti, kad muitinio klasifikavimo tikslais muitinės laikytųsi vienodo požiūrio, būtina nustatyti tirpių sausųjų medžiagų likučio vaisių ir daržovių produktuose nustatymo metodą;

               (6)

               todėl tikslinga naudoti refraktometrinį metodą, grindžiamą Reglamento (EEB) Nr. 558/93 nustatytu metodu, atsižvelgiant į patirtį, įgytą dėl techninės pažangos tobulėjant laboratoriniams metodams, ir sukauptą mokslinę patirtį;

               (7)

               šiame reglamente numatytos priemonės atitinka Muitinės kodekso komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Šio reglamento priede nustatomas tirpių sausųjų medžiagų likučio vaisių ir daržovių produktuose nustatymo metodas, naudotinas nustatant cukraus kiekį, išreikštą sacharozės kiekiu, Kombinuotosios nomenklatūros 8 ir 20 skirsniams priskiriamuose produktuose jiems klasifikuoti Kombinuotojoje nomenklatūroje.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. rugsėjo 11 d.

            Komisijos vardu

            Pirmininko pavedimu

         Algirdas ŠEMETA

            Komisijos narys

      (1)  OL L 256, 1987 9 7, p. 1.

      (2)  1993 m. kovo 10 d. Komisijos reglamentas (EEB) Nr. 558/93 dėl tirpių sausųjų medžiagų likučių kiekio vaisių ir daržovių produktuose nustatymo refraktometriniu metodu, panaikinantis Reglamentą (EEB) Nr. 543/86 ir iš dalies pakeičiantis Tarybos reglamento (EEB) Nr. 2658/87 I priedą (OL L 58, 1993 3 11, p. 50).

      (3)  Komisijos komunikatas, kuriuo oficialiai pripažįstama, kad tam tikri žemės ūkio srities Bendrijos teisės aktai yra pasenę (OL C 30, 2009 2 6, p. 18).

      PRIEDAS
      TIRPIŲ SAUSŲJŲ MEDŽIAGŲ LIKUČIO VAISIŲ IR DARŽOVIŲ PRODUKTUOSE NUSTATYMAS REFRAKTOMETRINIU METODU
      (BRIKSO VERTĖS NUSTATYMAS)
      1.   APIBRĖŽTIS
      Tirpių sausųjų medžiagų likučio kiekis (Brikso vertė, nustatoma refraktometriniu metodu) – tai sacharozės kiekis procentais vandeniniame sacharozės tirpale, nustatytomis sąlygomis turintis tą patį lūžio rodiklį, kaip ir tiriamasis produktas.
      2.   PRIETAISAS
      Pagrindinis naudotino prietaiso tipas – Abbe tipo refraktometras. Dar leidžiama naudoti skaitmeninį refraktometrą.
      Šis prietaisas leidžia ± 0,1 % tikslumu nustatyti sacharozės kiekį procentais.
      Refraktormetras turi būti kalibruotas 20 °C, naudojant sistemą, leidžiančią reguliuoti matavimo elemento temperatūrą nuo + 15 °C iki + 25 °C ± 0,5 °C tikslumu.
      Turi būti griežtai laikomasi šio prietaiso naudojimo instrukcijų, ypač dėl kalibravimo ir šviesos šaltinio.
      3.   METODAS
      3.1.   Mėginio paruošimas

      3.1.1.   Skysti produktai

      Gerai sumaišoma ir pradedamas tyrimas.
      3.1.2.   Vidutiniškai tiršti produktai, tyrės, vaisių sultys su dalelėmis suspensijoje

      Vidutinis laboratorinis mėginys gerai sumaišomas ir homogenizuojamas.
      Dalis mėginio perfiltruojama per sausą keturgubai sulankstytą marlę, pirmieji lašai pašalinami, o filtratas naudojamas atliekant tyrimą.
      3.1.3.   Tiršti produktai (džemai ir drebučiai)

      Jei homogenizuoto produkto tiesiogiai panaudoti neįmanoma, 40 g šio produkto, pasverto 0,01 g tikslumu, įdedama į 250 ml talpos cheminę stiklinę ir įpilama 100 ml distiliuoto vandens.
      Lėtai pavirinama dvi ar tris minutes, maišant stikline lazdele.
      Stiklinės turinys atvėsinamas ir supilamas į pasvertą indą, stiklinė perplaunama distiliuotu vandeniu, dar įpilama tiek distiliuoto vandens, kad susidarytų apie 200 g produkto, kuris pasveriamas 0,01 g tikslumu, ir šis tirpalas gerai išmaišomas.
      Po 20 minučių tirpalas perfiltruojamas per sulankstytą filtrą arba Biuchnerio piltuvėlį. Filtratas naudojamas atliekant tyrimą.
      3.1.4.   Užšaldyti produktai

      Produktai atšildomi ir iš jų pašalinami kauliukai, sėklos ir šerdys.
      Produktas sumaišomas su atitirpusiu skysčiu ir vykdomi atitinkamai 3.1.2 ir 3.1.3 punktuose nurodyti veiksmai.
      3.1.5.   Sausi produktai arba produktai, kuriuose yra visas vaisius arba vaisiaus gabaliukų

      Laboratorinis mėginys arba jo dalis, išėmus kauliukus, sėklas ir šerdis, supjaustomi mažais gabalėliais ir atsargiai sumaišoma.
      10–20 g produkto pasveriama cheminėje stiklinėje 0,01 g tikslumu.
      Distiliuoto vandens pilama penkiskart daugiau negu sveria produktas.
      30 min. kaitinama vonelėje su verdančiu vandeniu, retkarčiais pamaišant stikline lazdele.
      Atvėsinus tęsiama, kaip aprašyta 3.1.3 punkte.
      3.1.6.   Alkoholio turintys produktai

      100 g mėginio, pasverto 0,01 g tikslumu, įdedama į pasvertą cheminę stiklinę.
      Po to cheminė stiklinė 30 min. laikoma vonelėje su verdančiu vandeniu, retkarčiais pamaišant stikline lazdele ir, jei reikia, įpilant distiliuoto vandens.
      Jei alkoholio kiekis sudaro daugiau kaip 5 % masės, vėl pilama distiliuoto vandens ir dar 45 minutes kaitinama vonelėje su verdančiu vandeniu.
      Atvėsinus galutinis indo turinys pasveriamas, jei reikia, perfiltruojamas ir tęsiamas tyrimas.
      3.2.   Tyrimas

      Principas – produkto tirpių sausųjų medžiagų likučio kiekis įvertinamas iš jo lūžio rodiklio.
      Matavimo temperatūra – 15–25 °C.
      Naudojant skaitmeninį refraktometrą temperatūra turi būti 20 °C.
      Kad mėginys pasiektų matavimo temperatūrą, indelis panardinamas į vonelę su reikiamos temperatūros vandeniu.
      Nedidelis mėginio kiekis dedamas ant apatinės refraktometro prizmės taip, kad prizmes suspaudus vieną su kita mėginys vienodai padengtų stiklinį paviršių.
      Matuojama laikantis naudojamų prietaisų naudojimo instrukcijų.
      Sacharozės kiekis procentais užrašomas 0,1 % tikslumu.
      Atliekami du to paties paruošto mėginio tyrimai.
      4.   REZULTATŲ IŠRAIŠKA

         Apskaičiavimas ir formulavimas

      Produkto tirpių sausųjų medžiagų likučio kiekis yra išreiškiamas gramais šimte gramų (g/100 g). Tai atitinka vertę, išreikštą Brikso laipsniais °.
      Tirpių sausųjų medžiagų likučio kiekis apskaičiuojamas taip:
      Tiesiogiai naudojamasi refraktometru nustatytu sacharozės kiekiu procentais.
      Duomenys, gauti esant ne + 20 °C temperatūrai, pataisomi pagal 1 lentelę.
      Jei matuojama naudojant praskiestą tirpalą, tirpių sausųjų medžiagų likučio kiekis (M) apskaičiuojamas pagal šią formulę:

         M – refraktometru išmatuotas tirpių sausųjų medžiagų likučio svoris (gramais) 100 gramų produkto, o E – produkto svoris (gramais) 100 gramų tirpalo.
      Apskaičiavimo rezultatas pateikiamas dešimtųjų tikslumu (+/-0,1 Brikso °).

         1 lentelė

         Pataisos, kai tyrimas atliekamas esant ne 20 °C temperatūrai

                  Temperatūra °C

                  Sacharozės kiekis gramais 100 gramų produkto

                  5

                  10

                  15

                  20

                  30

                  40

                  50

                  60

                  70

                  75

                  Atimti

                  15

                  0,25

                  0,27

                  0,31

                  0,31

                  0,34

                  0,35

                  0,36

                  0,37

                  0,36

                  0,36

                  16

                  0,21

                  0,23

                  0,27

                  0,27

                  0,29

                  0,31

                  0,31

                  0,32

                  0,31

                  0,23

                  17

                  0,16

                  0,18

                  0,20

                  0,20

                  0,22

                  0,23

                  0,23

                  0,23

                  0,20

                  0,17

                  18

                  0,11

                  0,12

                  0,14

                  0,15

                  0,16

                  0,16

                  0,15

                  0,12

                  0,12

                  0,09

                  19

                  0,06

                  0,07

                  0,08

                  0,08

                  0,08

                  0,09

                  0,09

                  0,08

                  0,07

                  0,05

                  Pridėti

                  21

                  0,06

                  0,07

                  0,07

                  0,07

                  0,07

                  0,07

                  0,07

                  0,07

                  0,07

                  0,07

                  22

                  0,12

                  0,14

                  0,14

                  0,14

                  0,14

                  0,14

                  0,14

                  0,14

                  0,14

                  0,14

                  23

                  0,18

                  0,20

                  0,20

                  0,21

                  0,21

                  0,21

                  0,21

                  0,22

                  0,22

                  0,22

                  24

                  0,24

                  0,26

                  0,26

                  0,27

                  0,28

                  0,28

                  0,28

                  0,28

                  0,29

                  0,29

                  25

                  0,30

                  0,32

                  0,32

                  0,34

                  0,36

                  0,36

                  0,36

                  0,36

                  0,36

                  0,37

            5.   TIKSLUMAS
      Čia pateikiami išsamūs 8 mėginių tarplaboratorinio tyrimo tikslumo duomenys. Jie atspindi šiame priede aprašyto metodo reikalavimus. Tikslumo duomenys pateikiami 2 lentelėje.

         Tikslumo duomenų šaltinis

      Tikslumo duomenys gauti iš 1999 ir 2000 m. vykdyto tarplaboratorinio tyrimo, kuriame dalyvavo Europos muitinių laboratorijos.
      Tikslumo duomenų vertinimas atliktas pagal ISO 5725.

         2 lentelė

         Tikslumo duomenys

                  Mėginio pavadinimas

                  Laboratorijų skaičius

                  Vidurkis (Brikso°)

                  Pakartojamumo riba r (%)

                  Atkuriamumo riba R (%)

                  Vaisių mišinys

                  11

                  18,9

                  3,0

                  4,7

                  Ananasai

                  10

                  19,4

                  1,7

                  1,7

                  Obuolių kompotas

                  12

                  19,5

                  2,0

                  2,7

                  Atogrąžų vaisiai

                  9

                  12,8

                  2,9

                  4,0

                  Braškių džemas

                  12

                  59,8

                  4,0

                  7,2

                  Obuolių sultys

                  12

                  11,1

                  1,4

                  4,7

                  Apelsinų sulčių koncentratas

                  9

                  65,2

                  1,3

                  2,6

                  Apelsinų sulčių milteliai

                  11

                  99,8

                  2,3

                  5,3


title: 2016 m. liepos 13 d. Komisijos įgyvendinimo reglamentas (ES) 2016/1241, kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo [Huile d'olive de Haute-Provence (SKVN)] specifikacijos pakeitimas

text:
29.7.2016

               LT

               Europos Sąjungos oficialusis leidinys

               L 204/1

         KOMISIJOS ĮGYVENDINIMO REGLAMENTAS (ES) 2016/1241
   2016 m. liepos 13 d.
   kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo [Huile d'olive de Haute-Provence (SKVN)] specifikacijos pakeitimas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               remdamasi Reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Prancūzijos pateiktą saugomos kilmės vietos nuorodos „Huile d'olive de Haute-Provence“, kuri įregistruota Komisijos reglamentu (EB) Nr. 2036/2001 (2), specifikacijos pakeitimo paraišką;

               (2)

               remiantis Reglamento (ES) Nr. 1151/2012 53 straipsnio 2 dalies nuostatomis, šis pakeitimas yra reikšmingas, todėl pakeitimo paraišką Komisija paskelbė Europos Sąjungos oficialiajame leidinyje
                   (3), kaip reikalaujama minėto reglamento 50 straipsnio 2 dalies a punkte;

               (3)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl šis specifikacijos pakeitimas turi būti patvirtintas,

         PRIĖMĖ ŠĮ REGLAMENTĄ:
   1 straipsnis

      Europos Sąjungos oficialiajame leidinyje paskelbtas pavadinimo „Huile d'olive de Haute-Provence“ (SKVN) specifikacijos pakeitimas patvirtinamas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. liepos 13 d.

            Komisijos vardu

            Pirmininko pavedimu

         Phil HOGAN

            Komisijos narys

      (1)  OL L 343, 2012 12 14, p. 1.

      (2)  2001 m. spalio 17 d. Komisijos reglamentas (EB) Nr. 2036/2001, papildantis Reglamento (EB) Nr. 2400/96 dėl tam tikrų pavadinimų įtraukimo į Tarybos reglamente (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos numatytą „Saugomų kilmės vietos nuorodų ir saugomų geografinių nuorodų registrą“ priedą (OL L 275, 2001 10 18, p. 9).

      (3)  OL C 108, 2016 3 23, p. 22.


title: 2014 m. lapkričio 19 d. Komisijos įgyvendinimo reglamentas (ES) Nr. 1238/2014, kuriuo iš dalies keičiamos Reglamento (ES) Nr. 59/2011 nuostatos dėl Serbijos Respublikos kilmės vyno tarifinių kvotų

text:
20.11.2014

               LT

               Europos Sąjungos oficialusis leidinys

               L 333/1

         KOMISIJOS ĮGYVENDINIMO REGLAMENTAS (ES) Nr. 1238/2014
   2014 m. lapkričio 19 d.
   kuriuo iš dalies keičiamos Reglamento (ES) Nr. 59/2011 nuostatos dėl Serbijos Respublikos kilmės vyno tarifinių kvotų
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 184 ir 187 straipsnius,
   kadangi:

               (1)

               2008 m. balandžio 29 d. Liuksemburge pasirašytas ir 2013 m. rugsėjo 1 d. įsigaliojo Europos Bendrijų bei jų valstybių narių ir Serbijos stabilizacijos ir asociacijos susitarimas (toliau – SAS);

               (2)

               2014 m. birželio 25 d. buvo pasirašytas Europos Bendrijų bei jų valstybių narių ir Serbijos Respublikos stabilizacijos ir asociacijos susitarimo protokolas, kuriuo atsižvelgiama į Kroatijos Respublikos įstojimą į Europos Sąjungą (2) (toliau – Protokolas). Jį pasirašyti Europos Sąjungos ir jos valstybių narių vardu leista Tarybos sprendimu 2014/517/ES (3), o jo sudarymui Europos atominės energijos bendrijos vardu pritarta Tarybos sprendimu 2014/518/Euratomas (4). Protokolas taikomas laikinai nuo 2014 m. rugpjūčio 1 d.;

               (3)

               Protokolo 7 straipsnyje ir III priede numatyti Serbijos kilmės vynų galiojančių tarifinių kvotų pakeitimai, kurie taikomi nuo 2014 m. rugpjūčio 1 d.;

               (4)

               remiantis Protokolo 11 straipsniu, 2014 m. naujųjų tarifinių kvotų apimtys ir galiojančių tarifinių kvotų padidinimas apskaičiuojami proporcingai Protokole nustatytoms bazinėms metinėms apimtims, atsižvelgiant į laikotarpio, praėjusio iki 2014 m. rugpjūčio 1 d., dalį;

               (5)

               kad būtų galima taikyti Protokole nustatytas vyno tarifines kvotas, būtina patikslinti Komisijos reglamentą (ES) Nr. 59/2011 (5);

               (6)

               todėl Reglamentas (ES) Nr. 59/2011 turėtų būti atitinkamai iš dalies pakeistas;

               (7)

               Protokolas taikomas nuo 2014 m. rugpjūčio 1 d., todėl šis reglamentas turėtų būti taikomas nuo tos pačios dienos ir įsigalioti jo paskelbimo dieną;

               (8)

               šiame reglamente numatytos priemonės atitinka Bendro žemės ūkio rinkų organizavimo komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 59/2011 priedas pakeičiamas šio reglamento priedo tekstu.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   Jis taikomas nuo 2014 m. rugpjūčio 1 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. lapkričio 19 d.

            Komisijos vardu

            Pirmininkas

         Jean-Claude JUNCKER

      (1)  OL L 347, 2013 12 20, p. 671.

      (2)  OL L 233, 2014 8 6, p. 3.

      (3)  2014 m. balandžio 14 d. Tarybos sprendimas 2014/517/ES dėl Europos Bendrijų bei jų valstybių narių ir Serbijos Respublikos stabilizacijos ir asociacijos susitarimo protokolo, kuriuo atsižvelgiama į Kroatijos Respublikos įstojimą į Europos Sąjungą, pasirašymo Europos Sąjungos bei jos valstybių narių vardu ir laikino taikymo (OL L 233, 2014 8 6, p. 1).

      (4)  2014 m. balandžio 14 d. Tarybos sprendimas 2014/518/Euratomas, kuriuo pritariama, kad Europos Komisija Europos atominės energijos bendrijos vardu sudarytų Europos Bendrijų bei jų valstybių narių ir Serbijos Respublikos stabilizacijos ir asociacijos susitarimo protokolą, kuriuo atsižvelgiama į Kroatijos Respublikos įstojimą į Europos Sąjungą (OL L 233, 2014 8 6, p. 20).

      (5)  2011 m. sausio 25 d. Komisijos reglamentas (ES) Nr. 59/2011, kuriuo leidžiama pradėti naudoti Serbijos Respublikos kilmės vyno tarifines kvotas ir numatomas jų administravimas (OL L 22, 2011 1 26, p. 1).

      PRIEDAS

            „PRIEDAS
            Į Sąjungą importuojamų Serbijos kilmės vynų tarifinės kvotos

                        Kvotos eilės Nr.

                        KN kodas (1)

                        TARIC papildomas kodas

                        Aprašymas

                        2014 m. kvotos kiekis (hl)

                        2015 m. ir tolesnių metų kvotos kiekis (hl) (2)

                        Tarifinės kvotos muitas

                        09.1526

                        2204 10 93

                        Rūšinis putojantis vynas, išskyrus šampaną (Champagne) arba Asti spumante; kiti vynai iš šviežių vynuogių induose, kurių talpa ne didesnė kaip 2 litrai

                        53 833

                        55 000

                        Netaikoma

                        2204 10 94

                        2204 10 96

                        2204 10 98

                        2204 21 06

                        2204 21 07

                        2204 21 08

                        2204 21 09

                        ex 2204 21 93

                        19, 29, 31, 41 ir 51

                        ex 2204 21 94

                        19, 29, 31, 41 ir 51

                        2204 21 95

                        ex 2204 21 96

                        11, 21, 31, 41 ir 51

                        2204 21 97

                        ex 2204 21 98

                        11, 21, 31, 41 ir 51

                        09.1527

                        2204 29 10

                        Kiti vynai iš šviežių vynuogių induose, kurių talpa didesnė kaip 2 litrai

                        10 958

                        12 300

                        Netaikoma

                        2204 29 93

                        ex 2204 29 94

                        11, 21, 31, 41 ir 51

                        2204 29 95

                        ex 2204 29 96

                        11, 21, 31, 41 ir 51

                        2204 29 97

                        ex 2204 29 98

                        11, 21, 31, 41 ir 51

         (1)  Nepaisant Kombinuotosios nomenklatūros aiškinimo taisyklių, turi būti laikoma, kad produktų aprašymas yra tik nurodomojo pobūdžio, o lengvatų sistemos aprėptis, atsižvelgiant į šį priedą, nustatoma pagal KN kodus. Kai nurodomi ex KN kodai, lengvatų sistemos aprėptis nustatoma tiek pagal KN kodą, tiek pagal atitinkamą aprašymą.

         (2)  Vienos iš susitariančiųjų šalių prašymu gali būti konsultuojamasi dėl kvotų derinimo, tam tikrus kiekius perkeliant iš ex 2204 29 pozicijai taikomos kvotos (kvotos eilės Nr. 09.1527) į ex 2204 10 ir ex 2204 21 pozicijoms taikomą kvotą (kvotos eilės Nr. 09.1526).“


title: 2017 m. kovo 17 d. Komisijos įgyvendinimo reglamentas (ES) 2017/604, kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo [Terre Tarentine (SKVN)] specifikacijos pakeitimas

text:
30.3.2017

               LT

               Europos Sąjungos oficialusis leidinys

               L 84/1

         KOMISIJOS ĮGYVENDINIMO REGLAMENTAS (ES) 2017/604
   2017 m. kovo 17 d.
   kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo [Terre Tarentine (SKVN)] specifikacijos pakeitimas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               remdamasi Reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Italijos pateiktą saugomos kilmės vietos nuorodos „Terre Tarentine“, kuri įregistruota Komisijos reglamentu (EB) Nr. 1898/2004 (2), specifikacijos pakeitimo paraišką;

               (2)

               remiantis Reglamento (ES) Nr. 1151/2012 53 straipsnio 2 dalies nuostatomis, šis pakeitimas yra reikšmingas, todėl pakeitimo paraišką Komisija paskelbė Europos Sąjungos oficialiajame leidinyje
                   (3), kaip reikalaujama minėto reglamento 50 straipsnio 2 dalies a punkte;

               (3)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl šis specifikacijos pakeitimas turi būti patvirtintas,

         PRIĖMĖ ŠĮ REGLAMENTĄ:
   1 straipsnis

      Europos Sąjungos oficialiajame leidinyje paskelbtas pavadinimo „Terre Tarentine“ (SKVN) specifikacijos pakeitimas patvirtinamas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. kovo 17 d.

            Komisijos vardu

            Pirmininko pavedimu

         Phil HOGAN

            Komisijos narys

      (1)  OL L 343, 2012 12 14, p. 1.

      (2)  2004 m. spalio 29 d. Komisijos reglamentas (EB) Nr. 1898/2004, papildantis Reglamento (EB) Nr. 2400/96 priedą dėl pavadinimo įtraukimo į „Saugomų kilmės vietos nuorodų ir saugomų geografinių nuorodų registrą“ (Terre Tarentine) – (SKVN) (OL L 328, 2004 10 30, p. 66).

      (3)  OL C 440, 2016 11 26, p. 4.


title: 2015 m. balandžio 14 d. Komisijos įgyvendinimo reglamentas (ES) 2015/608, kuriuo iš dalies keičiamos Reglamento (EB) Nr. 798/2008 nuostatos dėl Ukrainos ir Izraelio įrašų trečiųjų šalių sąraše, Ukrainos salmonelių kontrolės vištų dedeklių organizmuose programos patvirtinimo, veterinarinio sertifikavimo reikalavimų, susijusių su Niukaslo liga, ir kiaušinių produktams taikomų apdorojimo reikalavimų  Tekstas svarbus EEE

text:
18.4.2015

               LT

               Europos Sąjungos oficialusis leidinys

               L 101/1

         KOMISIJOS ĮGYVENDINIMO REGLAMENTAS (ES) 2015/608
   2015 m. balandžio 14 d.
   kuriuo iš dalies keičiamos Reglamento (EB) Nr. 798/2008 nuostatos dėl Ukrainos ir Izraelio įrašų trečiųjų šalių sąraše, Ukrainos salmonelių kontrolės vištų dedeklių organizmuose programos patvirtinimo, veterinarinio sertifikavimo reikalavimų, susijusių su Niukaslo liga, ir kiaušinių produktams taikomų apdorojimo reikalavimų
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. lapkričio 17 d. Europos Parlamento ir Tarybos reglamentą (EB) Nr. 2160/2003 dėl salmonelių ir kitų nurodytų zoonozių sukėlėjų per maistą kontrolės (1), ypač į jo 10 straipsnio 2 dalį,
   atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 854/2004, nustatantį specialiąsias gyvūninės kilmės produktų, skirtų vartoti žmonėms, oficialios kontrolės taisykles (2), ypač į jo 11 straipsnio 1 dalį,
   atsižvelgdama į 2002 m. gruodžio 16 d. Tarybos direktyvą 2002/99/EB, nustatančią gyvūnų sveikatos taisykles, reglamentuojančias žmonėms skirtų gyvūninės kilmės produktų gamybą, perdirbimą, paskirstymą ir importą (3), ypač į jos 8 straipsnio įžanginį sakinį, 8 straipsnio 1 punkto pirmą pastraipą, 8 straipsnio 4 punktą ir 9 straipsnio 2 dalies b punktą ir 4 dalį,
   atsižvelgdama į 2009 m. lapkričio 30 d. Tarybos direktyvą 2009/158/EB dėl gyvūnų sveikatos reikalavimų, reglamentuojančių Bendrijos vidaus prekybą naminiais paukščiais ir perinti skirtais kiaušiniais ir jų importą iš trečiųjų šalių (4), ypač į jos 23 straipsnio 1 dalį, 25 straipsnį, 26 straipsnio 2 dalį ir 28 straipsnio 1 dalį,
   kadangi:

               (1)

               Komisijos reglamente (EB) Nr. 798/2008 (5) nustatyta, kad tame reglamente nurodytas prekes importuoti į Sąjungą ir vežti tranzitu per Sąjungą galima tik iš minėto reglamento I priedo 1 dalyje pateiktos lentelės 1 ir 3 skiltyse nurodytų trečiųjų šalių, teritorijų, zonų ar skyrių;

               (2)

               Reglamentu (EB) Nr. 2160/2003 nustatytos salmonelių kontrolės įvairiose naminių paukščių populiacijose Sąjungoje taisyklės. Jame numatyta, kad įrašymas į trečiųjų šalių, iš kurių valstybėms narėms leidžiama importuoti tame reglamente nurodytų rūšių ar kategorijų valgomuosius naminių paukščių kiaušinius, sąrašus, numatytus Sąjungos teisės aktuose, ar išlikimas tuose sąrašuose susijęs su sąlyga, kad atitinkama trečioji šalis turi pateikti Komisijai salmonelių kontrolės programą suteikdama garantijas, lygiavertes valstybių narių nacionalinėse salmonelių kontrolės programose numatytoms garantijoms. Su šiomis nuostatomis susijusios garantijos ir informacija taip pat įtrauktos į Reglamento (EB) Nr. 798/2008 I priedo 2 dalyje nustatytus atitinkamus šių prekių veterinarijos sertifikatų pavyzdžius;

               (3)

               Ukraina pateikė Komisijai salmonelių kontrolės Gallus gallus rūšies vištų dedeklių pulkuose programas. Šios programos suteikia tokias pačias garantijas, kurios nustatytos Reglamente (EB) Nr. 2160/2003, ir todėl turėtų būti patvirtintos;

               (4)

               Ukraina yra įtraukta į Komisijos sprendimą 2011/163/ES (6) ir turi patvirtintą likučių kiaušiniuose stebėsenos planą;

               (5)

               atsižvelgiant į salmonelių kontrolės programų lygiavertiškumą, Ukrainos įrašas Reglamento (EB) Nr. 798/2008 I priedo 1 dalyje pateiktame sąraše turėtų būti pakeistas, kad būtų leidžiama į Sąjungą importuoti A klasės kiaušinius;

               (6)

               Reglamente (EB) Nr. 798/2008 taip pat nustatyti šių prekių veterinarijos sertifikatų reikalavimai. Šiuose reikalavimuose atsižvelgiama į tai, ar dėl tam tikrų ligų tose trečiosiose šalyse, teritorijose, zonose ar skyriuose nustatomos specialiosios sąlygos, įskaitant mėginių ėmimą ir bandymus dėl įvairių naminių paukščių ligų, jei taikoma. Šios specialiosios sąlygos ir veterinarijos sertifikatų, kurie turi būti pateikiami su šiomis į Sąjungą importuojamomis ir per ją tranzitu vežamomis prekėmis, pavyzdžiai pateikti to reglamento I priedo 2 dalyje;

               (7)

               Niukaslo liga – labai užkrečiama virusinė naminių paukščių liga, kuri gali sukelti rimtų ligų, ypač neapsaugotų, neskiepytų naminių paukščių pulkuose. Kai kuriose trečiosiose šalyse Niukaslo liga pasireiškia retai arba pavieniais atvejais, o keletą pastarųjų metų Izraelyje nustatomi epidemijos protrūkiai;

               (8)

               2014 m. birželio mėn. Komisijos maisto ir veterinarijos tarnyba (MVT) atliko auditą Izraelyje siekdama įvertinti gyvūnų sveikatos kontrolę, taikomą importui į Sąjungą skirtiems naminiams paukščiams ir naminių paukščių produktams;

               (9)

               atlikus auditą nustatyta, kad Izraelio veterinarijos tarnybos komercinių naminių paukščių ūkiuose Niukaslo ligos protrūkiams kontroliuoti taiko iš esmės veiksmingas sistemas;

               (10)

               tačiau nekomerciniuose naminių paukščių ūkiuose nustatyta didelių Niukaslo ligos kontrolės pažeidimų, pvz., aplink užkrėtus ūkius nenustatomos apsaugos zonos. Nesant naminių paukščių ir naminių paukščių produktų judėjimo apribojimų aplink Niukaslo ligos protrūkio vietovę virusas gali paplisti ir užkrėsti komercinių naminių paukščių pulkus, įskaitant tuos, iš kurių gyvi naminiai paukščiai arba naminių paukščių produktai siunčiami į Sąjungą;

               (11)

               be to, buvo nustatyta, kad naminių paukščių kilmės pulkų, iš kurių gauti periniai kiaušiniai ir vienadieniai jaunikliai, tyrimus, atliekamus prieš eksportuojant, atliko ne valstybinis veterinarijos gydytojas; be to, išsiunčiant naminių paukščių prekes į Sąjungą sertifikatus išduodančiam veterinarijos pareigūnui pateikta nepakankamai informacijos;

               (12)

               atlikus auditą taip pat nustatyta, kad nebuvo nei veiksmingų epidemiologinių tyrimų, susijusių su nustatytais Niukaslo ligos protrūkiais, nei protrūkių ir skiepijimo tyrimų duomenų epidemiologinės analizės. Tai trukdo vykdyti ligų kontrolę ir suprasti besitęsiančio Niukaslo ligos viruso protrūkio epidemiologinę padėtį. Todėl šiuo metu Izraelis negali sukurti ir įgyvendinti nuoseklios ir veiksmingos Niukaslo ligos kontrolės strategijos;

               (13)

               dėl šių trūkumų mažėja veterinarijos sertifikatuose pateiktų naminių paukščių prekių sanitarinių garantijų patikimumas; tokie trūkumai rodo, kad kol kas Izraelio Niukaslo ligos kontrolės priemonės nevisiškai atitinka susijusius reikalavimus, nustatytus Tarybos direktyva 92/66/EEB (7);

               (14)

               atsižvelgdamos į MVT išvadas ir rekomendacijas Izraelio valdžios institucijos pašalino trūkumus, visų pirma dėl išankstinių veterinarinio sertifikavimo sąlygų ir apsaugos zonos nustatymo aplink nekomercinius pulkus, kuriuose įvyko protrūkis;

               (15)

               nepaisant pastangų ir kai kurių patobulintų biologinio saugumo ir kitų prevencinių priemonių dėl Niukaslo ligos, kurių Izraelis ėmėsi pastaraisiais metais, šios ligos protrūkių ir toliau pasitaiko nuolat tiek komerciniame, tiek nekomerciniame naminių paukščių sektoriuje, o ši liga greičiausiai nebus visiškai kontroliuojama ir likviduota artimiausioje ateityje;

               (16)

               dėl Niukaslo ligos viruso protrūkio tęsimosi Izraelio teritorijoje ir besitęsiančių protrūkių komerciniuose naminių paukščių pulkuose, būtina iš dalies pakeisti esamas importo sąlygas ir sertifikavimo reikalavimus ir nustatyti papildomas priemones, kuriomis suteikiamos geresnės iš Izraelio į Sąjungą importuojamų naminių paukščių ir naminių paukščių produktų saugumo garantijos;

               (17)

               sanitarijos ir gyvūnų sveikatos reikalavimai ūkiams, kuriuose laikomi veisliniai ir produkciniai naminiai paukščiai ir veisliniai ir produkciniai Ratitae genties paukščiai, yra griežtesni nei tiems, kuriuose laikomi skerstini naminiai paukščiai ir laukinių medžiojamųjų paukščių atsargoms papildyti skirti naminiai paukščiai, todėl pastariesiems gali kilti didesnis pavojus užsikrėsti Niukaslo ligos virusu. Be to, sunku įvertinti laukinių paukščių, iš kurių gaunama į Sąjungą importuojama laukinių paukščių mėsa, ligos padėtį;

               (18)

               turėtų būti draudžiama importuoti skerstinus naminius paukščius ir laukinių medžiojamųjų paukščių atsargoms papildyti skirtus naminius paukščius, nes jie laikomi ūkiuose, kurie laikomi neužtikrinančiais pakankamų gyvūnų sveikatos garantijų atsižvelgiant į besitęsiantį Niukaslo ligos viruso protrūkį Izraelio teritorijoje;

               (19)

               turėtų būti draudžiama importuoti laukinių paukščių mėsą, nes ji gaunama iš laukinių paukščių, kurių sveikatos būklės negalima pakankamai įvertinti, nes nežinoma rizika užsikrėsti Niukaslo ligos virusu;

               (20)

               todėl Reglamento (EB) Nr. 798/2008 I priedo 1 dalyje Izraelio įrašas turėtų būti iš dalies pakeistas ir 6 skiltyje turėtų būti įtrauktas kodas „P3“, nurodantis taikomus su Niukaslo liga susijusius apribojimus, ir 6A skiltyje turėtų būti nurodyta galiojimo pabaigos diena, taikoma prekėms, kurių importas turėtų būti uždraustas (SRP ir WGM);

               (21)

               Izraelyje naminiai paukščiai skiepijami nuo Niukaslo ligos reguliariai, o Niukaslo ligos virusu užsikrėtusių paukščių klinikiniai ligos požymiai nustatomi retai, todėl užkrėtimas gali būti nepastebėtas. Siekiant sumažinti tokią galimą riziką turėtų būti reikalaujama, kad prieš eksportuojant į Sąjungą būtų papildomai imami mėginiai ir atliekami laboratoriniai bandymai Niukaslo ligos virusui nustatyti pulkuose, iš kurių gauti importui į Sąjungą skirti gyvi naminiai paukščiai ir gyvi Ratitae genties paukščiai, kilmės naminių paukščių ir Ratitae genties veislinių paukščių pulkuose, iš kurių gauti importui į Sąjungą skirti periniai kiaušiniai ir vienadieniai paukščių jaunikliai, skerstinų naminių paukščių pulkuose ir skerstinų Ratitae genties paukščių pulkuose, iš kurių gauta importui į Sąjungą skirta mėsa, ir vištų dedeklių pulkuose, iš kurių gauti importui į Sąjungą skirti kiaušiniai;

               (22)

               į tai atsižvelgiant Reglamento (EB) Nr. 798/2008 6 straipsnyje nustatyta, kad tam tikroms naminių paukščių ligoms, įskaitant Niukaslo ligą, mėginių ėmimas ir bandymai atliekami pagal III priedą. To priedo I skirsnyje turėtų būti aprašyti mėginių ėmimo ir bandymų reikalavimai, susiję su papildomomis garantijomis dėl Niukaslo ligos;

               (23)

               todėl Reglamento (EB) Nr. 798/2008 I priedo 2 dalyje skirsnyje „Papildomos garantijos (PG)“, kuriame nurodyti III priede išdėstyti specialūs mėginių ėmimo ir bandymų reikalavimai, turėtų būti įtrauktas įrašas „X“. Kodas „X“ turėtų būti įtrauktas į I priedo 1 dalies Izraelio įrašo 5 skiltį;

               (24)

               be to, veterinarijos sertifikatai BPP, BPR, DOC, DOR, HEP, HER, POU, RAT ir E turėtų būti iš dalies pakeisti siekiant nurodyti minėtas papildomas garantijas (PG), išdėstytas įraše „X“, kurias reikia užtikrinti importuojant į Sąjungą, kiek tai susiję su Niukaslo liga;

               (25)

               be to, tikslinga kiaušinių produktams skirtame veterinarijos sertifikate (EP) įtraukti reikalavimus dėl papildomo kiaušinių produktų apdorojimo atsižvelgiant į Pasaulinės gyvūnų sveikatos organizacijos (OIE) standartus, siekiant inaktyvinti visus galimus Niukaslo ligos virusus, jei trečiosios šalies teritorijoje nustatomi Niukaslo ligos atvejai;

               (26)

               veislinių arba produkcinių ne Ratitae genties naminių paukščių veterinarijos sertifikato pavyzdyje (BPP), ne Ratitae genties paukščių vienadienių jauniklių veterinarijos sertifikato pavyzdyje (DOC), ne Ratitae genties naminių paukščių perinių kiaušinių veterinarijos sertifikato pavyzdyje (HEP) ir skerstinų naminių paukščių ir laukinių medžiojamųjų paukščių atsargoms papildyti skirtų naminių paukščių, išskyrus Ratitae genties paukščius, veterinarijos sertifikato pavyzdyje (SRP) nurodyta Reglamento (EB) Nr. 798/2008 13 straipsnio 1 dalis, susijusi su vakcinų nuo Niukaslo ligos naudojimu trečiosiose kilmės šalyse ir reikalaujama, kad būtų tenkinami papildomi sveikatos reikalavimai. Siekiant išvengti galimo klaidingo aiškinimo tais atvejais, kai atitinkamos prekės kilmės trečiajai šaliai, teritorijai ar zonai netaikomi papildomi sveikatos reikalavimai, šiuose sertifikatų pavyzdžiuose turėtų būti numatyta galimybė išbraukti visą skirsnį;

               (27)

               todėl Reglamentas (EB) Nr. 798/2008 turėtų būti atitinkamai iš dalies pakeistas;

               (28)

               prieš pakeistiems veterinarijos sertifikatų pavyzdžiams tampant privalomais turėtų būti numatomas pagrįstas laikotarpis, per kurį valstybės narės ir pramonė galėtų prisitaikyti prie pakeistuose veterinarijos sertifikatų pavyzdžiuose nustatytų naujų reikalavimų;

               (29)

               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Kontrolės programos patvirtinimas
   Pagal Reglamento (EB) Nr. 2160/2003 10 straipsnio 1 dalį Komisijai pateikta Ukrainos salmonelių kontrolės vištų dedeklių pulkuose programa patvirtinama.
   2 straipsnis
   Reglamento (EB) Nr. 798/2008 pakeitimai
   Reglamento (EB) Nr. 798/2008 I priedo 1 dalis iš dalies keičiama pagal šio reglamento priedą.
   3 straipsnis
   Pereinamojo laikotarpio nuostatos
   Pereinamuoju laikotarpiu iki 2015 m. gegužės 18 d. toliau leidžiama į Sąjungą įvežti Reglamente (EB) Nr. 798/2008 nurodytų prekių siuntas, prie kurių pridėti atitinkami veterinarijos sertifikatai BPP, BPR, DOC, DOR, HEP, HER, POU, RAT, E arba EP, užpildyti pagal to reglamento I priedo 2 dalyje nustatytą pavyzdį, galiojusį prieš padarant pakeitimą pagal šį reglamentą, jeigu tas veterinarijos sertifikatas užpildytas, pasirašytas ir jame nurodyta ne vėlesnė kaip 2015 m. gegužės 3 d. data.
   4 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. balandžio 14 d.

            Komisijos vardu

            Pirmininkas

         Jean-Claude JUNCKER

      (1)  OL L 325, 2003 12 12, p. 1.

      (2)  OL L 139, 2004 4 30, p. 206.

      (3)  OL L 18, 2003 1 23, p. 11.

      (4)  OL L 343, 2009 12 22, p. 74.

      (5)  2008 m. rugpjūčio 8 d. Komisijos reglamentas (EB) Nr. 798/2008, kuriuo nustatomas trečiųjų šalių, teritorijų, zonų ar skyrių, iš kurių galima importuoti į Bendriją ir vežti tranzitu per Bendriją naminius paukščius ir naminių paukščių produktus, sąrašas ir veterinarijos sertifikatų reikalavimai (OL L 226, 2008 8 23, p. 1).

      (6)  2011 m. kovo 16 d. Komisijos sprendimas 2011/163/ES dėl trečiųjų šalių pagal Tarybos direktyvos 96/23/EB 29 straipsnį pateiktų planų patvirtinimo (OL L 70, 2011 3 17, p. 40).

      (7)  1992 m. liepos 14 d. Tarybos direktyva 92/66/EEB, nustatanti Bendrijos Niukaslo ligos kontrolės priemones (OL L 260, 1992 9 5, p. 1).

      PRIEDAS
      Reglamento (EB) Nr. 798/2008 I ir III priedai keičiami taip:

                  1.

                  I priedas iš dalies keičiamas taip:

                              a)

                              1 dalyje su Izraeliu susijęs įrašas pakeičiamas taip:

                                          Trečiosios šalies ar teritorijos ISO kodas ir pavadinimas

                                          Trečiosios šalies, teritorijos, zonos ar skyriaus kodas

                                          Trečiosios šalies, teritorijos, zonos ar skyriaus aprašymas

                                          Veterinarijos sertifikatas

                                          Specialiosios sąlygos

                                          Specialiosios sąlygos

                                          Paukščių gripo stebėjimo statusas

                                          Skiepijimo nuo paukščių gripo statusas

                                          Salmonelių kontrolės statusas

                                          Pavyzdys (-džiai)

                                          Papildomos garantijos

                                          Draudimo data

                                          Galiojimo pradžios diena

                                          1

                                          2

                                          3

                                          4

                                          5

                                          6

                                          6A

                                          6B

                                          7

                                          8

                                          9

                                          „IL – Izraelis (6)

                                          IL-0

                                          Visa šalies teritorija

                                          SPF

                                          BPP, BPR, DOC, DOR, HEP, HER

                                          X

                                          N

                                          A

                                          S5, ST1

                                          SRP

                                          P3

                                          2015 4 18

                                          POU, RAT

                                          X

                                          N

                                          WGM

                                          VIII

                                          P3

                                          2015 4 18

                                          E

                                          X

                                          S4

                                          EP“

                              b)

                              1 dalyje su Ukraina susijęs įrašas pakeičiamas taip:

                                          Trečiosios šalies ar teritorijos ISO kodas ir pavadinimas

                                          Trečiosios šalies, teritorijos, zonos ar skyriaus kodas

                                          Trečiosios šalies, teritorijos, zonos ar skyriaus aprašymas

                                          Veterinarijos sertifikatas

                                          Specialiosios sąlygos

                                          Specialiosios sąlygos

                                          Paukščių gripo stebėjimo statusas

                                          Skiepijimo nuo paukščių gripo statusas

                                          Salmonelių kontrolės statusas

                                          Pavyzdys (-džiai)

                                          Papildomos garantijos

                                          Draudimo data

                                          Galiojimo pradžios diena

                                          1

                                          2

                                          3

                                          4

                                          5

                                          6

                                          6A

                                          6B

                                          7

                                          8

                                          9

                                          „UA – Ukraina

                                          UA-0

                                          Visa šalies teritorija

                                          E, EP, POU, RAT, WGM“

                              c)

                              2 dalis iš dalies keičiama taip:

                                          i)

                                          skirsnyje „Veterinarijos sertifikatų pavyzdžiai“ dalis „Papildomos garantijos (PG)“ papildoma šiuo tekstu:

                                                      „X

                                                      :

                                                      prekėms, sertifikuotoms pagal III priedo I skirsnio 8 punktą ir pagal BPP, BPR, DOC, DOR, HEP, HER, POU, RAT ir E veterinarijos sertifikatų pavyzdžius taikomos papildomos garantijos“

                                                ;

                                          ii)

                                          BPP, BPR, DOC, DOR, HEP ir HER veterinarijos sertifikatų pavyzdžiai pakeičiami taip:
                                          „Veislinių arba produkcinių ne Ratitae genties naminių paukščių veterinarijos sertifikato pavyzdys (BPP)

                                             Veislinių arba produkcinių Ratitae genties paukščių veterinarijos sertifikato pavyzdys (BPR)

                                             Ne Ratitae genties paukščių vienadienių jauniklių veterinarijos sertifikato pavyzdys (DOC)

                                                Ratitae genties paukščių vienadienių jauniklių veterinarijos sertifikato pavyzdys (DOR)

                                             Ne Ratitae genties naminių paukščių perinių kiaušinių (HEP) veterinarijos sertifikato pavyzdys

                                                Ratitae genties paukščių perinių kiaušinių veterinarijos sertifikato pavyzdys (HER)

                                             “

                                          iii)

                                          SRP veterinarijos sertifikatų pavyzdys pakeičiamas taip:
                                          „Skerstinų naminių paukščių ir laukinių medžiojamųjų paukščių atsargoms papildyti skirtų naminių paukščių, išskyrus Ratitae genties paukščius, veterinarijos sertifikato pavyzdys (SRP)

                                             “

                                          iv)

                                          POU ir RAT veterinarijos sertifikatų pavyzdžiai pakeičiami taip:
                                          „Naminių paukščių mėsos veterinarijos sertifikato pavyzdys (POU)

                                             Ūkiuose auginamų žmonėms vartoti skirtų Ratitae genties paukščių mėsos veterinarijos sertifikato pavyzdys (RAT)

                                             “

                                          v)

                                          E ir EP veterinarijos sertifikatų pavyzdžiai pakeičiami taip:
                                          „Kiaušinių veterinarijos sertifikato pavyzdys (E)

                                             Kiaušinių gaminių veterinarijos sertifikato pavyzdys (EP)

                                             “

                  2.

                  III priedo I skirsnis papildomas šiuo 8 punktu:
                  „8.   Papildomos garantijos (X) dėl tam tikrų Niukaslo liga užkrėstų trečiųjų šalių

                              8.1.

                              8.2 punkte nurodytose įmonėse valstybinis veterinarijos gydytojas privalo:

                                          a)

                                          patikrinti įmonių produkcijos ir veterinarinius dokumentus;

                                          b)

                                          kiekviename gamybos padalinyje atlikti klinikinį patikrinimą, įskaitant kiekvieno gamybos padalinio, iš kurio siunčiama bet kokia 8.2 punkte nurodyta naminių paukščių, ypač tų, kurie atrodo sergantys, siunta, klinikinės istorijos ir klinikinių tyrimų vertinimą;

                                          c)

                                          paimti ne mažiau kaip 60 trachėjos arba burnos bei ryklės ir 60 kloakos tepinėlių laboratoriniams tyrimams atlikti, siekiant nustatyti, ar kiekviename gamybos padalinyje, iš kurių siunčiama 8.2 punkte nurodyta siunta, naminiai paukščiai ir Ratitae genties paukščiai nėra užsikrėtę Niukaslo liga; jeigu epidemiologiniame vienete yra mažiau kaip 60 paukščių, tepinėliai turi būti paimti iš visų paukščių. 8.2 punkto c papunktyje nurodytiems produktams šiuos mėginius taip pat galima imti skerdykloje.

                              8.2.

                              8.1 punktas taikomas įmonėms, iš kurių ketinama siųsti į Sąjungą:

                                          a)

                                          veislinius arba produkcinius naminius paukščius ir veislinius arba produkcinius Ratitae genties paukščius (BPP, BPR);

                                          b)

                                          vienadienius naminių paukščių jauniklius, Ratitae genties paukščių vienadienius jauniklius, naminių paukščių arba Ratitae genties paukščių perinius ir maistinius kiaušinius (DOC, DOR, HEP, HER, E);

                                          c)

                                          mėsą, gautą iš naminių paukščių ir Ratitae genties paukščių, laikytų tokiuose ūkiuose (POU, RAT).

                              8.3.

                              8.1 punkte nustatytos procedūros turi būti atliktos:

                                          a)

                                          8.2 punkto a ir c papunkčiuose nurodytoms prekėms, ne daugiau kaip per 72 valandas prieš išsiunčiant į Sąjungą arba prieš skerdžiant naminius paukščius ir Ratitae genties paukščius;

                                          b)

                                          8.2 punkto b papunktyje nurodytoms prekėms, kas 15 dienų arba, jei į Sąjungą siunčiama retai, ne daugiau kaip septynias dienas iki perinti skirtų kiaušinių surinkimo.

                              8.4.

                              8.1 punkte nurodytų procedūrų rezultatai turi būti palankūs ir oficialiojoje laboratorijoje turi būti atliekami laboratoriniai tyrimai, kurių rezultatai turi būti neigiami ir gauti iki visų 8.2 punkte nurodytų prekių išsiuntimo į Sąjungą.“


title: 2015 m. balandžio 16 d. Komisijos įgyvendinimo reglamentas (ES) 2015/604, kuriuo dėl veterinarijos sertifikatų pavyzdžiuose BOV-X ir BOV-Y nustatytų gyvūnų sveikatos reikalavimų, susijusių su galvijų tuberkulioze, ir dėl Izraelio, Naujosios Zelandijos ir Paragvajaus įrašų trečiųjų šalių, teritorijų arba jų dalių, iš kurių į Sąjungą leidžiama įvežti gyvus gyvūnus ir šviežią mėsą, sąrašuose iš dalies keičiami Reglamento (ES) Nr. 206/2010 I ir II priedai  Tekstas svarbus EEE

text:
17.4.2015

               LT

               Europos Sąjungos oficialusis leidinys

               L 100/60

         KOMISIJOS ĮGYVENDINIMO REGLAMENTAS (ES) 2015/604
   2015 m. balandžio 16 d.
   kuriuo dėl veterinarijos sertifikatų pavyzdžiuose BOV-X ir BOV-Y nustatytų gyvūnų sveikatos reikalavimų, susijusių su galvijų tuberkulioze, ir dėl Izraelio, Naujosios Zelandijos ir Paragvajaus įrašų trečiųjų šalių, teritorijų arba jų dalių, iš kurių į Sąjungą leidžiama įvežti gyvus gyvūnus ir šviežią mėsą, sąrašuose iš dalies keičiami Reglamento (ES) Nr. 206/2010 I ir II priedai
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. gruodžio 16 d. Tarybos direktyvą 2002/99/EB, nustatančią gyvūnų sveikatos taisykles, reglamentuojančias žmonėms skirtų gyvūninės kilmės produktų gamybą, perdirbimą, paskirstymą ir importą (1), ypač į jos 8 straipsnio įžanginį sakinį, 8 straipsnio 1 dalies pirmą pastraipą ir 4 dalį,
   atsižvelgdama į 2004 m. balandžio 26 d. Tarybos direktyvą 2004/68/EB, nustatančią gyvūnų sveikatos taisykles, reglamentuojančias tam tikrų kanopinių importą į ir tranzitą per Bendriją, iš dalies keičiančią direktyvas 90/426/EEB ir 92/65/EEB ir panaikinančią Direktyvą 72/462/EEB (2), ypač į jos 3 straipsnio 1 dalies pirmą ir antrą pastraipas, 6 straipsnio 1 dalies pirmą pastraipą, 7 straipsnio e punktą ir 13 straipsnio 1 dalies e punktą,
   kadangi:

               (1)

               Direktyvoje 2004/68/EB nustatyti, inter alia, konkretūs gyvų kanopinių gyvūnų importo į Sąjungą ir vežimo per ją tranzitu gyvūnų sveikatos reikalavimai, kurie turi būti pagrįsti Sąjungos teisės aktuose nustatytomis taisyklėmis, skirtomis ligoms, kurioms minėti gyvūnai yra imlūs;

               (2)

               Direktyvoje 2004/68/EB taip pat nustatyta, kad trečiosioms šalims gali būti taikomos specialios sąlygos, lygiavertiškumą kurioms Sąjunga formaliai pripažino, remdamasi atitinkamos trečiosios šalies pateiktomis oficialiomis sveikatos garantijomis;

               (3)

               Komisijos reglamente (ES) Nr. 206/2010 (3) nustatyti, inter alia, veterinarijos sertifikatų reikalavimai, taikomi įvežant į Sąjungą tam tikras gyvų gyvūnų, įskaitant naminius galvijus, siuntas. To reglamento I priede pateiktas trečiųjų šalių, teritorijų arba jų dalių, iš kurių į Sąjungą galima įvežti tokias siuntas, sąrašas ir nustatytos specialiosios sąlygos, taikomos siuntoms iš tam tikrų trečiųjų šalių;

               (4)

               Reglamento (ES) Nr. 206/2010 I priede taip pat pateiktas naminių galvijų (įskaitant Bubalus ir Bison rūšių galvijus bei jų mišrūnus), skirtų veisimui ir (arba) produkcijai po importavimo, veterinarijos sertifikato pavyzdys (BOV-X) ir naminių galvijų (įskaitant Bubalus ir Bison rūšių galvijus bei jų mišrūnus), skirtų skersti iš karto po importavimo, veterinarijos sertifikato pavyzdys (BOV-Y), kuriuose numatytos garantijos dėl galvijų tuberkuliozės;

               (5)

               Tarybos direktyvoje 64/432/EEB (4) nustatytos prekybos galvijais Sąjungoje taisyklės ir numatytos tam tikrų ligų, kuriomis serga minėti gyvūnai, įskaitant tuberkuliozę, stebėsenos ir likvidavimo programos. Naujoji Zelandija paprašė pripažinti, kad jos galvijų tuberkuliozės kontrolės programa yra lygiavertė galvijų tuberkuliozės stebėsenos ir likvidavimo programoms, kurias vykdo valstybės narės, laikydamosi Direktyvos 64/432/EEB A priedo I dalyje nustatytų sąlygų. Iš Naujosios Zelandijos pateiktos informacijos apie jos galvijų tuberkuliozės kontrolės programą matyti, kad pagal Naujosios Zelandijos nacionalinę kenksmingųjų organizmų kontrolės strategiją, skirtą galvijų tuberkuliozei, galvijų bandos galvijų tuberkuliozės statusas C2 yra lygiavertis valstybėje narėje oficialiai tuberkuliozės neapimtos galvijų bandos statusui pagal Direktyvos 64/432/EEB A priedo I dalyje nustatytas sąlygas;

               (6)

               todėl reikėtų iš dalies pakeisti Reglamento (ES) Nr. 206/2010 I priedo 1 dalyje pateiktą sąrašą ir specialiąsias sąlygas, taip pat to priedo 2 dalyje pateiktus veterinarijos sertifikatų BOV-X ir BOV-Y pavyzdžius, kad būtų atspindėtos specialiosios sąlygos, kuriomis Sąjunga pripažįsta, kad galvijų bandų klasifikavimas priskiriant jas C2 kategorijai Naujajai Zelandijai vykdant galvijų tuberkuliozės kontrolės programą, vadovaujantis Direktyvos 64/432/EEB A priedo I dalyje nustatytomis sąlygomis, yra lygiavertis valstybėje narėje oficialiai tuberkuliozės neapimtos galvijų bandos statusui;

               (7)

               Reglamente (ES) Nr. 206/2010 nustatytos, inter alia, sąlygos, taikomos importuojant į Sąjungą tam tikras naminių galvijų siuntas. Todėl minėto reglamento II priede pateiktas trečiųjų šalių, teritorijų arba jų dalių, iš kurių į Sąjungą galima įvežti tokias siuntas, sąrašas ir prie tokių siuntų pridedamų veterinarijos sertifikatų pavyzdžiai, atsižvelgiant į visas specialiąsias sąlygas arba reikiamas papildomas garantijas;

               (8)

               2011 m. rugsėjo 19 d. Paragvajus pranešė Pasaulinei gyvūnų sveikatos organizacijai (OIE) apie snukio ir nagų ligos (FMD) protrūkį (5). Gavus šį pranešimą, Reglamentu (ES) Nr. 206/2010, su pakeitimais, padarytais Įgyvendinimo reglamentu (ES) Nr. 1112/2011 (6), sustabdytas naminių galvijų šviežios mėsos importas į Sąjungą iš minėtos trečiosios šalies;

               (9)

               paskutinis snukio ir nagų ligos protrūkis Paragvajuje užfiksuotas 2012 m. sausio mėn. Iki 2013 m. lapkričio mėn. OIE pripažino, kad Paragvajuje yra dvi FMD neapimtos zonos, sudarančios visą Paragvajaus teritoriją, kurioje atliekamas skiepijimas (7);

               (10)

               2014 m. balandžio mėn. Komisija atliko auditą, kad patikrintų taikomų priemonių ir vykdomos kontrolės siekiant suteikti gyvūnų sveikatos garantijas dėl FMD veiksmingumą (8). Maisto ir veterinarijos tarnyba padarė išvadą, kad pagal Paragvajaus gyvūnų sveikatos kontrolės sistemą teikiamos garantijos dėl FMD yra pakankamos ir atitinka Sąjungos reikalavimus, taikomus įvežant šviežią brandintą ir be kaulų naminių galvijų mėsą. Tačiau Paragvajaus paprašyta pateikti įrodymų, kad jo teritorijoje nėra FMD viruso ir kad jo skiepijimo programa yra veiksminga;

               (11)

               per antrąjį 2014 m. pusmetį Paragvajus atliko serologinius tyrimus, pagrįstus 2014 m. leidimo OIE Sausumo gyvūnų sveikatos kodekso 8.7 skyriuje nustatytomis rekomendacijomis (9). Įvertinusi rezultatus Komisija padarė išvadą, kad pateiktų įrodymų pakanka patvirtinti, kad Paragvajuje FMD viruso nėra, be to, ji įsitikino, kad skiepijimo programa yra tinkama. Taigi Paragvajaus gyvūnų sveikatos garantijos yra pakankamos ir jis paprašė leisti eksportuoti į Sąjungą šviežią brandintą ir be kaulų naminių galvijų mėsą;

               (12)

               Reglamento (ES) Nr. 206/2010 II priedo 1 dalyje pateiktame sąraše nurodytas ir Izraelis. Siekiant rinkos skaidrumo ir vadovaujantis tarptautine viešąja teise, reikėtų patikslinti, kad Izraelio atveju veterinarijos sertifikatai apima tik Izraelio valstybės teritoriją, neįskaitant nuo 1967 m. birželio mėn. Izraelio administracijos kontroliuojamų teritorijų, t. y. Golano aukštumų, Gazos Ruožo, Rytų Jeruzalės ir likusios Vakarų Kranto dalies;

               (13)

               todėl Reglamento (ES) Nr. 206/2010 II priedo 1 dalis turėtų būti iš dalies pakeista, siekiant leisti importuoti į Sąjungą šviežią brandintą ir be kaulų naminių galvijų mėsą iš Paragvajaus ir iš dalies pakeisti Izraelio įrašą;

               (14)

               todėl reikėtų atitinkamai iš dalies pakeisti Reglamento (ES) Nr. 206/2010 I ir II priedus;

               (15)

               siekiant išvengti naminių galvijų siuntų importo į Sąjungą trikdžių, pereinamuoju laikotarpiu laikantis tam tikrų sąlygų turėtų būti leidžiama naudoti pagal Reglamentą (ES) Nr. 206/2010 iki šiuo reglamentu padarytų pakeitimų išduotus veterinarijos sertifikatus;

               (16)

               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 206/2010 I ir II priedai iš dalies keičiami pagal šio reglamento priedą.
   2 straipsnis
   Pereinamuoju laikotarpiu iki 2015 m. birželio 30 d. į Sąjungą galima įvežti gyvų gyvūnų siuntas, prie kurių pridedamas tinkamas veterinarijos sertifikatas, išduotas ne vėliau kaip 2015 m. birželio 1 d. pagal Reglamento (ES) Nr. 206/2010 (iki šio reglamento įsigaliojimo) I priede pateiktus veterinarijos sertifikato pavyzdžius BOV-X ir BOV-Y.
   3 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. balandžio 16 d.

            Komisijos vardu

            Pirmininkas

         Jean-Claude JUNCKER

      (1)  OL L 18, 2003 1 23, p. 11.

      (2)  OL L 139, 2004 4 30, p. 321.

      (3)  2010 m. kovo 12 d. Komisijos reglamentas (ES) Nr. 206/2010, kuriuo nustatomi trečiųjų šalių, teritorijų arba jų dalių, iš kurių į Europos Sąjungą leidžiama įvežti tam tikrus gyvūnus ir šviežią mėsą, sąrašai ir veterinarijos sertifikatų reikalavimai (OL L 73, 2010 3 20, p. 1).

      (4)  1964 m. birželio 26 d. Tarybos direktyva 64/432/EEB dėl gyvūnų sveikatos problemų, turinčių įtakos Bendrijos vidaus prekybai galvijais ir kiaulėmis (OL 121, 1964 7 29, p. 1977/64).

      (5)  http://www.oie.int/wahis_2/public/wahid.php/Reviewreport/Review?page_refer=MapFullEventReport&reportid=11022

      (6)  2011 m. lapkričio 3 d. Komisijos įgyvendinimo reglamentas (ES) Nr. 1112/2011, kuriuo iš dalies keičiamas Reglamento (ES) Nr. 206/2010 II priedas dėl Paragvajui skirto įrašo trečiųjų šalių, teritorijų ar jų dalių, iš kurių leidžiama į Sąjungą įvežti tam tikrą šviežią mėsą, sąraše (OL L 287, 2011 11 4, p. 32).

      (7)  http://www.oie.int/animal-health-in-the-world/official-disease-status/fmd/list-of-fmd-free-members/

      (8)  http://ec.europa.eu/food/fvo/audit_reports/details.cfm?rep_id=3317

      (9)  http://www.oie.int/index.php?id=169&L=0&htmfile=chapitre_fmd.htm

      PRIEDAS
      Reglamento (ES) Nr. 206/2010 I ir II priedai iš dalies keičiami taip:

                  1.

                  I priedas iš dalies keičiamas taip:

                              a)

                              1 dalis iš dalies keičiama taip:

                                          i.

                                          Naujajai Zelandijai skirtas įrašas pakeičiamas taip:

                                                      „NZ – Naujoji Zelandija

                                                      NZ-0

                                                      Visa šalies teritorija

                                                      BOV-X, BOV-Y,
                                                      RUM,
                                                      POR-X, POR-Y
                                                      OVI-X, OVI-Y

                                                         III

                                                         V

                                                         XII“

                                          ii.

                                          specialiosios sąlygos papildomos šiuo įrašu:

                                                      „„XII“

                                                      :

                                                      teritorija, kurioje pagal veterinarijos sertifikatų pavyzdžius BOV-X arba BOV-Y sertifikuotų gyvų gyvūnų eksporto į Sąjungą tikslais, remiantis Direktyvos 64/432/EEB A priedo I dalies 1 ir 2 pastraipose nustatytomis sąlygomis, galvijų bandos oficialiai pripažintos neapimtomis tuberkuliozės.“

                              b)

                              2 dalyje veterinarijos sertifikatų pavyzdžiai BOV-X ir BOV-Y pakeičiami taip:„

                                 “

                  2.

                  II priedo 1 dalis iš dalies keičiama taip:

                              a)

                              Paragvajui skirtas įrašas pakeičiamas taip:

                                          „PY – Paragvajus

                                          PY-0

                                          Visa šalies teritorija

                                          EQU

                                          PY-0

                                          Visa šalies teritorija

                                          BOV

                                          A

                                          1

                                          2015 m. balandžio 17 d.“

                              b)

                              Izraeliui skirtas įrašas pakeičiamas taip:

                                          „IL – Izraelis (6)

                                          IL-0

                                          Visa šalies teritorija

                                          —“

                              c)

                              įrašoma ši (6) išnaša:

                                          „(6)

                                          Toliau suprantamas kaip Izraelio valstybė, neįskaitant nuo 1967 m. birželio mėn. Izraelio administracijos kontroliuojamų teritorijų, t. y. Golano aukštumų, Gazos Ruožo, Rytų Jeruzalės ir likusios Vakarų Kranto dalies.“


title: 2011 m. spalio 31 d. Komisijos įgyvendinimo reglamentas (ES) Nr. 1103/2011, kuriuo iš dalies keičiamos įgyvendinimo Reglamento (ES) Nr. 971/2011 nustatytos kai kurių cukraus sektoriaus produktų tipinės kainos ir papildomi importo muitai 2011/12 prekybos metais

text:
1.11.2011

               LT

               Europos Sąjungos oficialusis leidinys

               L 285/20

         KOMISIJOS ĮGYVENDINIMO REGLAMENTAS (ES) Nr. 1103/2011
   2011 m. spalio 31 d.
   kuriuo iš dalies keičiamos įgyvendinimo Reglamento (ES) Nr. 971/2011 nustatytos kai kurių cukraus sektoriaus produktų tipinės kainos ir papildomi importo muitai 2011/12 prekybos metais
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas („Bendras bendro žemės ūkio rinkų organizavimo reglamentas“) (1),
   atsižvelgdama į 2006 m. birželio 30 d. Komisijos reglamentą (EB) Nr. 951/2006, nustatantį išsamias Tarybos reglamento (EB) Nr. 318/2006 įgyvendinimo taisykles dėl prekybos su trečiosiomis šalimis cukraus sektoriuje (2), ypač į jo 36 straipsnio, 2 dalies antros pastraipos antrąjį sakinį,
   kadangi:

               (1)

               tipinės kainos ir papildomų importo muitų dydžiai, taikytini baltajam cukrui, žaliaviniam cukrui ir kai kuriems sirupams 2011/12 prekybos metams buvo nustatyti Komisijos įgyvendinimo reglamento (ES) Nr. 971/2011 (3). Šios kainos ir muitų dydžiai buvo paskutinį kartą pakeisti Komisijos įgyvendinimo reglamentu (ES) Nr. 1092/2011 (4);

               (2)

               šiuo metu Komisijos turimi duomenys rodo, kad reikia iš dalies pakeisti minėtus dydžius pagal Reglamente (EB) Nr. 951/2006 nustatytas taisykles ir nuostatas,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 951/2006 36 straipsnyje išvardytiems produktams taikomos tipinės kainos ir papildomi importo muitai 2011/12 prekybos metams, numatyti įgyvendinimo Reglamento (ES) Nr. 971/2011, yra iš dalies pakeičiami ir nurodomi šio reglamento priede.
   2 straipsnis
   Šis reglamentas įsigalioja 2011 m. lapkričio 1 d.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2011 m. spalio 31 d.

            Komisijos vardu Pirmininko pavedimu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 178, 2006 7 1, p. 24.

      (3)  OL L 254, 2011 9 30, p. 12.

      (4)  OL L 281, 2011 10 28, p. 25.

      PRIEDAS

         Iš dalies pakeisti baltojo cukraus, žaliavinio cukraus ir produktų, kurių KN kodas yra 1702 90 95, tipinių kainų ir papildomų importo muitų dydžiai, taikomi nuo 2011 m. lapkričio 1 d.

                  (EUR)

                  KN kodas

                  Tipinė kaina už 100 kg neto atitinkamo produkto

                  Papildomas muitas už 100 kg neto atitinkamo produkto

                  1701 11 10 (1)

                  46,76

                  0,00

                  1701 11 90 (1)

                  46,76

                  0,88

                  1701 12 10 (1)

                  46,76

                  0,00

                  1701 12 90 (1)

                  46,76

                  0,58

                  1701 91 00 (2)

                  49,57

                  2,60

                  1701 99 10 (2)

                  49,57

                  0,00

                  1701 99 90 (2)

                  49,57

                  0,00

                  1702 90 95 (3)

                  0,50

                  0,22

         (1)  Nustatoma už standartinę kokybę, kaip ji apibrėžta Reglamento (EB) Nr. 1234/2007 IV priedo III dalyje.

         (2)  Nustatoma už standartinę kokybę, kaip ji apibrėžta Reglamento (EB) Nr. 1234/2007 IV priedo II dalyje.

         (3)  Nustatoma už kiekvieną proc. sacharozės kiekio.


title: 2012 m. vasario 2 d. Komisijos įgyvendinimo reglamentas (ES) Nr. 90/2012, kuriuo iš dalies keičiamas Komisijos reglamentas (EB) Nr. 736/2006 dėl Europos aviacijos saugos agentūros darbo metodų vykdant standartizacijos patikrinimus

text:
3.2.2012

               LT

               Europos Sąjungos oficialusis leidinys

               L 31/1

         KOMISIJOS ĮGYVENDINIMO REGLAMENTAS (ES) Nr. 90/2012
   2012 m. vasario 2 d.
   kuriuo iš dalies keičiamas Komisijos reglamentas (EB) Nr. 736/2006 dėl Europos aviacijos saugos agentūros darbo metodų vykdant standartizacijos patikrinimus
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. vasario 20 d. Europos Parlamento ir Tarybos reglamentą (EB) Nr. 216/2008 dėl bendrųjų taisyklių civilinės aviacijos srityje ir įsteigiantį Europos aviacijos saugos agentūrą, panaikinantį Tarybos direktyvą 91/670/EEB, Reglamentą (EB) Nr. 1592/2002 ir Direktyvą 2004/36/EB (1), ypač į jo 24 straipsnio 5 dalį,
   kadangi:

               (1)

               pagal reglamento (EB) Nr. 216/2008 24 straipsnio 5 dalį Komisijos reglamentu (EB) Nr. 736/2006 (2) nustatyti Europos aviacijos saugos agentūros (toliau – agentūra) darbo metodai, kuriais vykdomi standartizacijos patikrinimai. Reglamentas (EB) Nr. 736/2006 priimtas tuomet, kai Europos Parlamento ir Tarybos reglamentas (EB) Nr. 1592/2002 (3) taikytas tik pradiniam ir nuolatiniam tinkamumui skraidyti;

               (2)

               nuo tada vietoj Reglamento (EB) Nr. 1592/2002 priimtas Reglamentas (EB) 216/2008, kurio taikymo sritis išplėsta dviem aspektais: pirma – į ją įtrauktos visų pirma orlaivių įgulos ir skrydžiai, antra – įtrauktas oro eismo valdymas ir oro navigacijos paslaugos ir oro uosto sauga. Komisija priėmė kelias įgyvendinimo taisykles, atitinkančias naująsias kompetencijos sritis;

               (3)

               Komisijos reglamentu (EB) Nr. 1702/2003 (4) nustatytos orlaivio tinkamumo skraidyti ir orlaivio bei susijusių jo gaminių, dalių ir prietaisų tinkamumo naudoti aplinkos atžvilgiu pažymėjimų išdavimo bei projektavimo ir gamybinių organizacijų sertifikavimo įgyvendinimo taisyklės; jame taip pat nustatyti techniniai reikalavimai ir administracinės procedūros, kuriomis užtikrinamas tinkamas valstybių narių kompetentingų institucijų vykdomas įgyvendinimas;

               (4)

               Komisijos reglamentu (EB) Nr. 2042/2003 (5) nustatytos orlaivių nepertraukiamojo tinkamumo skraidyti ir aviacijos produktų, dalių bei prietaisų tinkamumo naudoti ir šias užduotis atliekančių organizacijų bei darbuotojų patvirtinimo įgyvendinimo taisyklės; jame taip pat nustatyti techniniai reikalavimai ir administracinės procedūros, kuriomis užtikrinamas tinkamas valstybių narių kompetentingų institucijų vykdomas įgyvendinimas;

               (5)

               Komisijos reglamentu (ES) Nr. 208/2011 (6) nustatytos išsamios skrydžių vadovų licencijų ir tam tikrų pažymėjimų taisyklės; jame taip pat nustatyti techniniai reikalavimai ir administracinės procedūros, kuriomis užtikrinamas tinkamas valstybių narių kompetentingų institucijų vykdomas įgyvendinimas;

               (6)

               Komisijos įgyvendinimo reglamentu (ES) Nr. 1178/2011 (7) nustatyti su civilinės aviacijos orlaivių įgulomis susiję techniniai reikalavimai ir administracinės procedūros, kad būtų užtikrinamas tinkamas valstybių narių kompetentingų institucijų vykdomas įgyvendinimas;

               (7)

               Komisijos įgyvendinimo reglamentu (ES) Nr. 1034/2011 (8) nustatytos oro eismo valdymo ir oro navigacijos paslaugų saugos priežiūros administracinės procedūros, kad būtų užtikrinamas tinkamas valstybių narių kompetentingų institucijų vykdomas Komisijos įgyvendinimo reglamentu (ES) Nr. 1035/2011 (9) nustatytų bendrųjų oro navigacijos paslaugų teikimo reikalavimų įgyvendinimas;

               (8)

               Tarybos reglamentu (EEB) Nr. 3922/91 (10), kuris iš dalies pakeistas Komisijos reglamentu (EB) Nr. 859/2008 (11), nustatyti komerciniam vežimui orlaiviais taikomi bendrieji techniniai reikalavimai ir administracinės procedūros, kurie taikomi tol, kol bus pradėtos taikyti skrydžių srities įgyvendinimo taisyklės, kad būtų užtikrinamas tinkamas valstybių narių kompetentingų institucijų vykdomas įgyvendinimas;

               (9)

               Europos Parlamento ir Tarybos direktyva 2004/36/EB (12) dėl trečiųjų šalių orlaivių, kurie naudojasi Bendrijos oro uostais, saugos (iš dalies pakeista Komisijos direktyva 2008/49/EB (13)) nustatytos procedūros, pagal kurias valstybės narės tikrina tokius orlaivius perone (SAFA) ir kurios taikomos tol, kol bus pradėtos taikyti orlaivių tikrinimo perone srities įgyvendinimo taisyklės;

               (10)

               siekiant stebėti, kaip valstybių narių kompetentingos institucijos taiko šias įgyvendinimo taisykles, esamus agentūros darbo metodus, kuriais vykdomi standartizacijos patikrinimai, būtina nedelsiant pradėti taikyti ir naujose orlaivių įgulų licencijavimo, skrydžių, skrydžių vadovų licencijų, oro eismo valdymo ir oro navigacijos paslaugų teikimo srityse;

               (11)

               todėl Reglamentas (EB) Nr. 736/2006 turėtų būti atitinkamai iš dalies pakeistas;

               (12)

               šiame reglamente numatytos priemonės atitinka pagal Reglamento (EB) Nr. 216/2008 65 straipsnį įsteigto komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 736/2006 3 straipsnio 1 dalis pakeičiama taip:

      „1.   Kad įvertintų atitiktį Reglamento (EB) Nr. 216/2008 reikalavimams ir jo įgyvendinimo taisyklėms pradinio ir nuolatinio tinkamumo skraidyti, skrydžių, orlaivių tikrinimo perone, orlaivių įgulų, skrydžių vadovų, taip pat oro eismo valdymo ir oro navigacijos paslaugų srityse, agentūra vykdo valstybių narių kompetentingų institucijų patikrinimus ir parengia ataskaitą.“

   2 straipsnis
   Siekdama laikytis šio Reglamento nuostatų, ne vėliau kaip per vieną mėnesį po jo įsigaliojimo agentūra atitinkamai iš dalies pakeičia savo darbo procedūras.
   3 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. vasario 2 d.

            Komisijos vardu

            Pirmininkas

         José Manuel BARROSO

      (1)  OL L 79, 2008 3 19, p. 1.

      (2)  OL L 129, 2006 5 17, p. 10.

      (3)  OL L 240, 2002 9 7, p. 1.

      (4)  OL L 243, 2003 9 27, p. 6.

      (5)  OL L 315, 2003 11 28, p. 1.

      (6)  OL L 206, 2011 8 11, p. 21.

      (7)  OL L 311, 2011 11 25, p. 1.

      (8)  OL L 271, 2011 10 18, p. 15.

      (9)  OL L 271, 2011 10 18, p. 23.

      (10)  OL L 373, 1991 12 31, p. 4.

      (11)  OL L 254, 2008 9 20, p. 1.

      (12)  OL L 143, 2004 4 30, p. 76.

      (13)  OL L 109, 2008 4 19, p. 17.


title: 2015 m. kovo 11 d. Komisijos įgyvendinimo reglamentas (ES) 2015/410, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
12.3.2015

               LT

               Europos Sąjungos oficialusis leidinys

               L 67/28

         KOMISIJOS ĮGYVENDINIMO REGLAMENTAS (ES) 2015/410
   2015 m. kovo 11 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308//2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2015 m. kovo 11 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 347, 2013 12 20, p. 671.

      (2)  OL L 157, 2011 6 15, p. 1.

      PRIEDAS

         Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  EG

                  65,8

                  MA

                  86,2

                  TR

                  87,5

                  ZZ

                  79,8

                  0707 00 05

                  JO

                  229,9

                  MA

                  182,1

                  TR

                  183,7

                  ZZ

                  198,6

                  0709 93 10

                  MA

                  121,0

                  TR

                  191,3

                  ZZ

                  156,2

                  0805 10 20

                  EG

                  46,4

                  IL

                  72,4

                  MA

                  68,8

                  TN

                  53,2

                  TR

                  63,6

                  ZZ

                  60,9

                  0805 50 10

                  TR

                  49,2

                  ZZ

                  49,2

                  0808 10 80

                  BR

                  69,0

                  CA

                  81,0

                  CL

                  100,4

                  MK

                  27,7

                  US

                  197,6

                  ZZ

                  95,1

                  0808 30 90

                  AR

                  113,6

                  CL

                  105,5

                  CN

                  90,9

                  ZA

                  95,6

                  ZZ

                  101,4

         (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7). Kodas „ZZ“ atitinka „kitas šalis“.


title: 2014 m. kovo 31 d. Komisijos įgyvendinimo reglamentas (ES) Nr. 330/2014, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
1.4.2014

               LT

               Europos Sąjungos oficialusis leidinys

               L 98/13

         KOMISIJOS ĮGYVENDINIMO REGLAMENTAS (ES) Nr. 330/2014
   2014 m. kovo 31 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. kovo 31 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  IL

                  219,4

                  MA

                  57,6

                  TN

                  91,2

                  TR

                  95,1

                  ZZ

                  115,8

                  0707 00 05

                  EG

                  170,1

                  MA

                  39,8

                  TR

                  133,5

                  ZZ

                  114,5

                  0709 91 00

                  TN

                  118,0

                  ZZ

                  118,0

                  0709 93 10

                  MA

                  45,3

                  TR

                  96,8

                  ZZ

                  71,1

                  0805 10 20

                  EG

                  46,6

                  IL

                  67,4

                  MA

                  53,3

                  TN

                  47,7

                  TR

                  54,5

                  ZA

                  60,4

                  ZZ

                  55,0

                  0805 50 10

                  MA

                  35,6

                  TR

                  62,6

                  ZZ

                  49,1

                  0808 10 80

                  AR

                  85,3

                  BR

                  99,6

                  CL

                  97,4

                  CN

                  73,3

                  EG

                  89,4

                  MK

                  23,6

                  US

                  182,7

                  ZZ

                  93,0

                  0808 30 90

                  AR

                  103,8

                  CL

                  151,6

                  CN

                  52,7

                  ZA

                  93,8

                  ZZ

                  100,5

         (1)  Šalių nomenklatūra nustatyta Komisijos reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.


title: 2011 m. rugsėjo 22 d. Komisijos įgyvendinimo reglamentas (ES) Nr. 948/2011, kuriuo iš dalies keičiamos Reglamente (ES) Nr. 867/2010 nustatytos kai kurių cukraus sektoriaus produktų tipinės kainos ir papildomi importo muitai 2010/11 prekybos metais

text:
23.9.2011

               LT

               Europos Sąjungos oficialusis leidinys

               L 246/28

         KOMISIJOS ĮGYVENDINIMO REGLAMENTAS (ES) Nr. 948/2011
   2011 m. rugsėjo 22 d.
   kuriuo iš dalies keičiamos Reglamente (ES) Nr. 867/2010 nustatytos kai kurių cukraus sektoriaus produktų tipinės kainos ir papildomi importo muitai 2010/11 prekybos metais
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas („Bendras bendro žemės ūkio rinkų organizavimo reglamentas“) (1),
   atsižvelgdama į 2006 m. birželio 30 d. Komisijos reglamentą (EB) Nr. 951/2006, nustatantį išsamias Tarybos reglamento (EB) Nr. 318/2006 įgyvendinimo taisykles dėl prekybos su trečiosiomis šalimis cukraus sektoriuje (2), ypač į jo 36 straipsnio, 2 dalies antros pastraipos antrąjį sakinį,
   kadangi:

               (1)

               Tipinės kainos ir papildomų importo muitų dydžiai, taikytini baltajam cukrui, žaliaviniam cukrui ir kai kuriems sirupams 2010/11 prekybos metams buvo nustatyti Komisijos reglamente (ES) Nr. 867/2010 (3). Šios kainos ir muitų dydžiai buvo paskutinį kartą pakeisti Komisijos įgyvendinimo reglamentu (ES) Nr. 933/2011 (4).

               (2)

               Šiuo metu Komisijos turimi duomenys rodo, kad reikia iš dalies pakeisti minėtus dydžius pagal Reglamente (EB) Nr. 951/2006 nustatytas taisykles ir nuostatas,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 951/2006 36 straipsnyje išvardytiems produktams taikomos tipinės kainos ir papildomi importo muitai 2010/11 prekybos metams, numatyti Reglamente (ES) Nr. 867/2010, yra iš dalies pakeičiami ir nurodomi šio reglamento priede.
   2 straipsnis
   Šis reglamentas įsigalioja 2011 m. rugsėjo 23 d.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2011 m. rugsėjo 22 d.

            Komisijos vardu, Pirmininko vardu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 178, 2006 7 1, p. 24.

      (3)  OL L 259, 2010 10 1, p. 3.

      (4)  OL L 242, 2011 9 20, p. 6.

      PRIEDAS

         Iš dalies pakeisti baltojo cukraus, žaliavinio cukraus ir produktų, kurių KN kodas yra 1702 90 95, tipinių kainų ir papildomų importo muitų dydžiai, taikomi nuo 2011 m. rugsėjo 23 d.

                  (EUR)

                  KN kodas

                  Tipinė kaina už 100 kg neto atitinkamo produkto

                  Papildomas muitas už 100 kg neto atitinkamo produkto

                  1701 11 10 (1)

                  47,27

                  0,00

                  1701 11 90 (1)

                  47,27

                  0,72

                  1701 12 10 (1)

                  47,27

                  0,00

                  1701 12 90 (1)

                  47,27

                  0,43

                  1701 91 00 (2)

                  48,57

                  2,90

                  1701 99 10 (2)

                  48,57

                  0,00

                  1701 99 90 (2)

                  48,57

                  0,00

                  1702 90 95 (3)

                  0,49

                  0,22

         (1)  Nustatoma už standartinę kokybę, kaip ji apibrėžta Reglamento (EB) Nr. 1234/2007 IV priedo III dalyje.

         (2)  Nustatoma už standartinę kokybę, kaip ji apibrėžta Reglamento (EB) Nr. 1234/2007 IV priedo II dalyje.

         (3)  Nustatoma už kiekvieną proc. sacharozės kiekio.


title: 2015 m. birželio 29 d. Komisijos įgyvendinimo reglamentas (ES) 2015/1020 dėl leidimo naudoti bakterijų Bacillus subtilis (ATCC PTA-6737) preparatą kaip vištų dedeklių ir retesnių rūšių dedeklinių naminių paukščių pašaro priedą (leidimo turėtojas „Kemin Europa N.V.“) (Tekstas svarbus EEE)

text:
30.6.2015

               LT

               Europos Sąjungos oficialusis leidinys

               L 163/22

         KOMISIJOS ĮGYVENDINIMO REGLAMENTAS (ES) 2015/1020
   2015 m. birželio 29 d.
   dėl leidimo naudoti bakterijų Bacillus subtilis (ATCC PTA-6737) preparatą kaip vištų dedeklių ir retesnių rūšių dedeklinių naminių paukščių pašaro priedą (leidimo turėtojas „Kemin Europa N.V.“)
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:

               (1)

               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;

               (2)

               pagal Reglamento (EB) Nr. 1831/2003 7 straipsnį buvo pateiktas prašymas leisti pagal naują paskirtį naudoti bakterijų Bacillus subtilis (ATCC PTA-6737) preparatą. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

               (3)

               prašymas pateiktas dėl leidimo pagal naują paskirtį naudoti bakterijų Bacillus subtilis (ATCC PTA-6737) preparatą kaip vištų dedeklių ir retesnių rūšių dedeklinių naminių paukščių pašaro priedą, priskirtiną priedų kategorijai „zootechniniai priedai“;

               (4)

               leidimas dešimt metų naudoti bakterijų Bacillus subtilis (ATCC PTA-6737) preparatą, priskiriamą priedų kategorijai „zootechniniai priedai“, kaip mėsinių viščiukų pašaro priedą išduotas Komisijos reglamentu (ES) Nr. 107/2010 (2), kaip dedeklinių vištaičių, mėsinių ančių, putpelių, fazanų, kurapkų, perlinių vištų, karvelių, mėsinių žąsų ir stručių pašaro priedą – Komisijos įgyvendinimo reglamentu (ES) Nr. 885/2011 (3), nujunkytų paršelių ir nujunkytų kiaulinių šeimos gyvūnų, išskyrus namines kiaules Sus scrofa domesticus, pašaro priedą – Komisijos įgyvendinimo reglamentu (ES) Nr. 306/2013 (4) ir mėsinių kalakutų ir veislei auginamų kalakutų pašaro priedą – Komisijos įgyvendinimo reglamentu (ES) Nr. 787/2013 (5);

               (5)

               Europos maisto saugos tarnyba (toliau – Tarnyba) 2014 m. gruodžio 11 d. nuomonėje (6) padarė išvadą, kad siūlomomis naudojimo sąlygomis bakterijų Bacillus subtilis (ATCC PTA-6737) preparatas nedaro nepageidaujamo poveikio gyvūnų sveikatai, žmonių sveikatai ar aplinkai. Tarnyba taip pat padarė išvadą, kad yra tam tikrų įrodymų, jog priedas daro teigiamą poveikį vištų dedeklių kiaušinių gamybai. Šią išvadą galima taikyti ir retesnių rūšių dedekliniams naminiams paukščiams. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, Tarnyba patvirtino pašaro priedo pašare analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;

               (6)

               bakterijų Bacillus subtilis (ATCC PTA-6737) preparato vertinimas rodo, kad Reglamento (EB) Nr. 1831/2003 5 straipsnyje numatytos leidimo suteikimų išdavimo sąlygos įvykdytos. Taigi, kaip nurodyta šio reglamento priede, turėtų būti išduotas leidimas naudoti minėtą preparatą;

               (7)

               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, priskiriamą priedų kategorijai „zootechniniai priedai“ ir funkcinei grupei „žarnyno floros stabilizatoriai“, leidžiama naudoti kaip gyvūnų pašaro priedą šio reglamento priede nustatytomis sąlygomis.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. birželio 29 d.

            Komisijos vardu

            Pirmininkas

         Jean-Claude JUNCKER

      (1)  OL L 268, 2003 10 18, p. 29.

      (2)  2010 m. vasario 8 d. Komisijos reglamentas (ES) Nr. 107/2010 dėl leidimo Bacillus subtilis ATCC PTA-6737 naudoti kaip mėsinių viščiukų pašarų priedą (leidimo turėtojas – „Kemin Europa N.V.“), OL L 36, 2010 2 9, p. 1.

      (3)  2011 m. rugsėjo 5 d. Komisijos įgyvendinimo reglamentas (ES) Nr. 885/2011 dėl leidimo Bacillus subtilis (ATCC PTA-6737) naudoti kaip pašarų priedą viščiukams, iš kurių auginamos dedeklės, mėsinėms antims, putpelėms, fazanams, kurapkoms, perlinėms vištoms, karveliams, mėsinėms žąsims ir stručiams (leidimo turėtojas „Kemin Europa N.V.“), OL L 229, 2011 9 6, p. 3.

      (4)  2013 m. balandžio 2 d. Komisijos įgyvendinimo reglamentas (ES) Nr. 306/2013 dėl leidimo naudoti preparatą Bacillus subtilis (ATCC PTA-6737) nujunkytiems paršeliams ir nujunkytiems kiaulinių šeimos gyvūnams, išskyrus Sus scrofa domesticus (leidimo turėtojas – „Kemin Europa N.V.“), OL L 91, 2013 4 3, p. 5.

      (5)  2013 m. rugpjūčio 16 d. Komisijos įgyvendinimo reglamentas (ES) Nr. 787/2013 dėl leidimo naudoti preparatą Bacillus subtilis (ATCC PTA-6737) kaip mėsinių kalakutų ir veislei auginamų kalakutų pašarų priedą (leidimo turėtojas „Kemin Europa N.V.“), OL L 220, 2013 8 17, p. 15.

      (6)  EFSA Journal 2015;13(1):3970.

      PRIEDAS

                  Priedo identifikavimo numeris

                  Leidimo turėtojo pavadinimas

                  Priedas

                  Sudėtis, cheminė formulė, aprašymas, analizės metodas

                  Gyvūno rūšis arba kategorija

                  Didžiausias amžius

                  Mažiausias kiekis

                  Didžiausias kiekis

                  Kitos nuostatos

                  Leidimo galiojimo terminas

                  KSV kilograme visaverčio pašaro, kurio drėgnis yra 12 %

                     Zootechninių priedų kategorija. Funkcinė grupė: žarnyno floros stabilizatoriai.

                  4b1823

                  „Kemin Europa N.V.“

                     Bacillus subtilis ATCC PTA-6737

                     Priedo sudėtis

                  Bakterijų Bacillus subtilis (ATCC PTA-6737) preparatas, kuriame yra ne mažiau kaip 1 × 10 KSV/g priedo
                  Kieto pavidalo

                     Veikliosios medžiagos apibūdinimas

                  Gyvybingos bakterijų Bacillus subtilis (ATCC PTA-6737) sporos.

                     Analizės metodas
                      (1)

                  Skaičiavimas: paskleidimo ant plokštelės metodas naudojant triptono sojos agarą iš anksto karščiu apdorojus pašaro ėminius.
                  Identifikavimas: impulsinės lauko gelių elektroforezės (PFGE) metodas.

                  Vištos dedeklės
                  Retesnių rūšių dedekliniai naminiai paukščiai

                  —

                  1 × 108

                  —

                  Priedo ir premikso naudojimo taisyklėse nurodyti laikymo sąlygas ir stabilumą granuliuojant.

                  2025 7 20

         (1)  Išsamų analizės metodų aprašymą galima rasti etaloninės laboratorijos svetainėje https://ec.europa.eu/jrc/en/eurl/feed-additives/evaluation-reports